
"Гипертониялық криз  кезінде   диагностика және жедел медициналық көмек көрсету"
	№
	Қадам
	Әрекет алгоритмі және орындау критерийлері

	1
	Науқаспен байланыс орнатыңыз (вербальды және вербальды емес компонент)
	Науқаспен   амандасып-танысу,

науқастың атын сұраңыз және көзбен байланыс орнатыңыз. Симптомдардың үштігін анықтаңыз: бас ауруы, бас айналу, жүрек айну;

Қосымша белгілерді анықтаңыз. Ашық сұрақтардан жабық және балама сұрақтарға өте  отырып,техниканы қолдана отырып ақпарат жинаңыз.

	2
	Ауру және өмір  анамнезін нақтылау
	Жағдайдың нашарлауын немен байланыстырасыз? Р Қан  қысымының  көтерілуі  бұрын болды ма ? 

Қан қысымының әдеттегі және максималды көрсеткіштері қандай?

Қан қысымының жоғарылауы субъективті түрде қалай көрінеді?

Науқас тұрақты антигипертензивті терапияны алады ма? Қандай препараттар  қолданады? Күнделікті ұмытпай қабылдайды ма ? Симптомдар қашан пайда болды және  криз қанша  уақытқа созылады (минут, сағат)? 

Криз кезінде қандай препарат қолданады? 

Кризді өз бетінше тоқтату әрекеттері болды ма және қалай? Анамнезінде инсульт болған ба  және бүйрек пен жүректің  созылмалы  аурулары бар ма? Тұқымқуалаушылық  аурулары, жарақаттар мен  операциялар, жаман әдеттер, аллергоанамнез  жайында сұрау

	3
	Қарап тексеруге келісімін алу 
Қолды өңдеңіз, бір реттік қолғапты  киіңіз
	Пациенттен  қарап  тексеруге  бола ма деп сұрау Қолыңызды гигиеналық тәсілмен өңдеңіз, бір рет қолданылатын қолғапты  киіңіз



	4
	Жалпы жағдайын  және өмірге маңызды ағзалар функциясын  бағалау
Артериальды пульсты және Артериялық қан қысымын  анықтау
	Жалпы жағдайды және өмірге маңызды ағзалар функциясын  бағалау: - есі  (қозу, естен тану, ес-түссіз), - тыныс алу (тахипноэның болуы);

Визуалды түрде  бағалау: - науқастың төсектегі қалпы  (жатыр, отыр, ортопноэ); - терінің түсі (бозғылт, гиперемия, цианоз және ылғалдылық) - мойын тамырлары (тамырлардың ісінуі, көрінетін патологиялық  пульсация); - перифериялық ісінудің болуы
Артериялық  пульсті екі қолдан да өлшеу ережелері мен техникасына сәйкес өлшеңіз, пульстің негізгі қасиеттерін сипаттаңыз.
Қан қысымын Коротков әдісі бойынша , қан қысымын өлшеу ережелері мен әдістерін сақтай отырып, екі қолдан да өлшеңіз.

	5
	Бастапқы терапиялық іс-шаралар
	Науқастың басын көтеріңкі қалпында жатқызу

Таза ауа келуін  қамтамасыз ету (кислородпен қамтамасыз ету)

	6
	Прекардиальді аймаққа зерттеу жүргізу: жүрек пальпациясы, жүрек  және өкпе аускультациясы. 
	Прекардиальды аймақты зерттеу:

- пальпация (жүрек ұшы түрткісін  табу, бағалау, оның локализациясы анықтау).
Жүрек аускультациясын тыңдау реттілігі мен  ережелеріне сай  жүргізу
Салыстырмалы  өкпе  аускультациясын тыңдау реттілігі мен  ережелеріне сай  жүргізу

	7
	Қажетті аспаптық зерттеулерді тағайындаңыз
Алдын ала болжама диагноз қойыңыз
	ЭКГ түсіруді тағайындау, ЭКГ результатына интерпретация   жасау (Сол жақ қарынша гипертрофиясы белгілері). 
ҚР  ДСМ   хаттамасына сәйкес алдын ала диагноз қою.

	8
	Артериялық қысымның төмендеу қарқынын анықтау
	Артериялық қысымды төмендету қарқыны: бастапқы деңгейінен алғашқы 1 сағат ішінде біртіндеп 25%-ға төмендету, кейінгі 2–6 сағат ішінде ≤160/110 мм сын.бағ. деңгейіне дейін, ал 12–24 сағат ішінде қалыпты мәнге дейін төмендету.

	9
	Медикаментозды көмек көлемін анықтау
	Гипертониялық криздің (ГК) санаты
Препарат / Енгізу жолы
2024 жылғы ESC/ESH ұсынымдарына сәйкес дозасы және ескертпелер

Асқынбаған ГК (нысана-ағзалардың зақымдануынсыз)

Каптоприл (АПФ Ингибиторы)

25 мг тіл астына немесе per os арқылы. Қолдану әлі де ұсынылады. Бірнеше сағат ішінде артериялық қысымның біртіндеп төмендеуін қамтамасыз етеді.
Нифедипин (қысқа әсерлі АК)

Күнделікті қолданудан алынып тасталады. Қысқа әсер ететін нифедипинді тіл астына немесе пероральді түрде қабылдау ұсынылмайды, себебі артериялық қысымның болжамсыз әрі күрт төмендеу қаупі бар. Бұл миокард немесе ми ишемиясына әкелуі мүмкін.
Метопролол (Бета-блокатор)

25–50 мг per os арқылы. Тахикардия, мазасыздық немесе дәлелденген ишемия болған жағдайда қолданылады.
Бисопролол (Бета-блокатор)

5 мг per os арқылы. Метопрололға ұқсас қолданылады.
Моксонидин (I1-рецептор агонисті)

0,2–0,4 мг per os арқылы. Әсіресе метаболизмдік синдромы бар пациенттерде балама ретінде қолданылады.
Асқынған ГК (нысана-ағзалардың жедел зақымдануымен)
Урапидил (Альфа-блокатор/5-НТ1А Агонисті)

25–50 мг т/і болюсті түрде, кейін инфузия (мысалы, 25 мг 200 мл физиологиялық ерітіндіде). Артериялық қысымды жылдам әрі бақыланатын түрде төмендету үшін таңдау препараты болып қала береді, әсіресе гипертониялық энцефалопатия кезінде.
Эналаприлат (АПФ ингибиторы т/і)

1,25 мг т/і баяу енгізу (10 мл физиологиялық ерітіндіде сұйылтып). Қолданылуы мүмкін, бірақ урапидилге қарағанда әсері баяуырақ және жедел инсульт кезінде қарсы көрсетілген.

Нитроглицерин (вазодилататор т/і)

Жедел өкпе ісінуі немесе ГК асқынған жедел коронарлық синдром (ЖКС) кезінде ұсынылатын препарат.


	10
	Өмірге маңызды ағзалар функцияларына мониторинг  жасау Пациентті ары қарай жүргізу тактикасын анықтау
	Әрбір 15-25 мин сайын АҚ, ЖЖЖ,пульсоксиметрмен сатурациясын  бақылау
Науқастың жай-күйі жайында, режим мен диетасы, емі және криздік жағдай қайталанған жағдайдағы іс-әрекеті жайында түсіндіру.

Базистік терапияны тағайындап,Д учетқа алу мақсатында келесі күнге  консультацияға шақыру

